Author: koki
Company: Abyss Studios, Ltd.

Vyhodnotenie medzirezortného pripomienkového konania

Návrh zákona o podpore energeticky a environmentálne úsporných motorových vozidiel a o zmene a doplnení niektorých zákonov 

Spôsob pripomienkového konania | Lehota určená na prebratie smernice 2009/33/ES.
Počet vznesených pripomienok, z toho zásadných | 68  / 2
Počet vyhodnotených pripomienok | 67
Počet akceptovaných pripomienok, z toho zásadných | 28  / 1
Počet čiastočne akceptovaných pripomienok, z toho zásadných | 12  / 1
Počet neakceptovaných pripomienok, z toho zásadných | 27  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo výstavby a regionálneho rozvoja Slovenskej republiky | | | | x
2 . | Úrad pre verejné obstarávanie | | | | x
3 . | Úrad priemyselného vlastníctva Slovenskej republiky | 3 (3o,0z) | | |
4 . | Generálna prokuratúra Slovenskej republiky | 7 (7o,0z) | | |
5 . | Protimonopolný úrad Slovenskej republiky | | | x |
6 . | Republiková únia zamestnávateľov | | | | x
7 . | Ústredie práce, sociálnych vecí a rodiny | | | | x
8 . | Centrum pre medzinárodnoprávnu ochranu detí a mládeže | | | | x
9 . | Národný bezpečnostný úrad | | | x |
10 . | Konfederácia odborových zväzov Slovenskej republiky | | | | x
11 . | Asociácia zamestnávateľských zväzov a združení Slovenskej republiky | | | x |
12 . | Národná banka Slovenska | | | x |
13 . | Legislatívna rada vlády Slovenskej republiky | | | | x
14 . | Európske spotrebiteľské centrum | | | | x
15 . | Ministerstvo financií Slovenskej republiky | 4 (4o,0z) | | |
16 . | Ministerstvo zahraničných vecí Slovenskej republiky | 3 (3o,0z) | | |
17 . | Ministerstvo obrany Slovenskej republiky | | | x |
18 . | Najvyšší kontrolný úrad Slovenskej republiky | 2 (2o,0z) | | |
19 . | Úrad jadrového dozoru Slovenskej republiky | | | x |
20 . | Štátny dopravný úrad | | | | x
21 . | Odbor aproximácie práva sekcie vládnej legislatívy Úradu vlády SR | 7 (7o,0z) | | |
22 . | Štatistický úrad Slovenskej republiky | 2 (2o,0z) | | |
23 . | Ministerstvo práce, sociálnych vecí a rodiny Slovenskej republiky | 2 (1o,1z) | | |
24 . | Ministerstvo školstva, vedy, výskumu a športu Slovenskej republiky | 6 (6o,0z) | | |
25 . | Najvyšší súd Slovenskej republiky | | | x |
26 . | Úrad vlády Slovenskej republiky | | | x |
27 . | Správa štátnych hmotných rezerv Slovenskej republiky | | | | x
28 . | Úrad geodézie, kartografie a katastra Slovenskej republiky | | | x |
29 . | Úrad pre normalizáciu, metrológiu a skúšobníctvo Slovenskej republiky | | | x |
30 . | Ministerstvo kultúry Slovenskej republiky | 2 (2o,0z) | | |
31 . | Ministerstvo dopravy, výstavby a regionálneho rozvoja Slovenskej republiky | 10 (10o,0z) | | |
32 . | Ministerstvo hospodárstva Slovenskej republiky | 3 (3o,0z) | | |
33 . | Podpredseda vlády SR pre ľudské práva a národnostné menšiny | | | | x
34 . | Ministerstvo spravodlivosti Slovenskej republiky | | | x |
35 . | Konferencia biskupov Slovenska | | | | x
36 . | Ministerstvo zdravotníctva Slovenskej republiky | 2 (2o,0z) | | |
37 . | Odbor verejného obstarávania | | | | x
38 . | Ministerstvo vnútra Slovenskej republiky | 2 (2o,0z) | | |
39 . | Odbor právnych služieb a odvolacích konaní | | | | x
40 . | Ministerstvo životného prostredia Slovenskej republiky | 10 (9o,1z) | | |
41 . | Úrad splnomocnenca vlády SR pre územnú samosprávu, integrovaný manažment povodí a krajiny | | | | x
42 . | Ministerstvo pôdohospodárstva a rozvoja vidieka Slovenskej republiky | 3 (3o,0z) | | |
43 . | Úrad pre reguláciu sieťových odvetví | | | x |
| SPOLU | 68 (66o,2z) | 0 (0o,0z) | 12 | 15

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

ÚPV SR

Čl. III bod 7. 
V súvislosti so znením 30. bodu Legislatívnotechnických pokynov odporúčame nasledovné preformulovanie uvádzacej vety novelizačného bodu: "V § 149 sa odsek 2 dopĺňa písmenom k), ktoré znie:". Súčasne odporúčame za slová "podľa § 35a." doplniť úvodzovky a bodku.

O

A

ÚPV SR

Čl. III bod 1. 
V novelizačnom bode 1. odporúčame za slová "osobitného predpisu. 10a)" doplniť úvodzovky a bodku. 
Súčasne odporúčame doplniť bodku za úvodzovky v navrhovanej poznámke pod čiarou k odkazu 10a.

O

A

ÚPV SR

Čl. II bod 1. 
V súlade s 27. bodom Legislatívnotechnických pokynov odporúčame vypustiť označenie novelizačného bodu poradovým číslom 1.

O

N

Čl. II bol doplnený o ďalšie body - na základe pripomienok OAP SVL ÚV SR.

GP SR

1. Všeobecne 
Slová „energetické a environmentálne dopady“ vo všetkých tvaroch odporúčame v celom texte nahradiť slovami „energetické a environmentálne vplyvy“ v príslušnom tvare, pretože v právnom poriadku je ustáleným pojmom „vplyv“ a nie „dopad“.

O

A

GP SR

2. K § 1 ods. 1 
Slovo „metodiku“ odporúčame nahradiť slovom „spôsob“. 
Za slová „motorového vozidla“ odporúčame vložiť legislatívnu skratku „(ďalej len „vozidlo“)“. 
Slová „s cieľom podporovať a stimulovať trh s ekologickými a energeticky úspornými motorovými vozidlami“ navrhujeme vypustiť, pretože nemajú normatívny obsah.

O

ČA

Slovo "metodika" vychádza zo smernice 2009/33/ES a ponecáva sa v navrhu zákona. 
Legislatívna skratka "vozidlo" sa zaviedla. 
Účelom smernice 2009/33/ES je podpora trhu s ekologickými a energeticky úspornými vozidlami a vychádza z čl. 1 preberanej smernice.

GP SR

3. K § 1 ods. 2 
Z dôvodu zachovania systematiky predloženého návrhu odporúčame odsek 2 presunúť do paragrafu 2 ako odsek 3.

O

A

GP SR

4. K § 2 ods. 1 
Znenie odseku 1 odporúčame upraviť takto: 
„(1) Tento zákon sa vzťahuje na verejného obstarávateľa,1) obstarávateľa2) a dopravcu poskytujúceho služby vo verejnom záujme,3) ktorý nie je verejný obstarávateľ ani obstarávateľ (ďalej len „dopravca“).“.

O

N

V porovnaní s navrhovanou zmenou pôvodne navrhovaný text jasne stanovuje povinnosť.

GP SR

5. K § 2 ods. 2 
Slová „predpokladaná hodnota“ odporúčame nahradiť slovom „cena“.

O

N

Predpokladaná hodnota sú zodpovedajúce slová, pretože pred samotnou realizáciou nákupu ide o odhadovanú cenu. Pravidlá pre určenie predpokladanej hodnoty predmetu zákazky upravuje § 5 zákona o verejnom obstarávaní.

GP SR

6. K § 3 ods. 3 
Odporúčame definovať, čo znamená pojem „energetické a environmentálne vlastnosti vozidla“.

O

N

Z kontextu návrhu zákona je zrejmé, že ide o spotrebu a produkciu výfukových exhalátov motorových vozidiel.

GP SR

7. K § 4 
Nadpis pod § 4 odporúčame upraviť takto: „Výpočet prevádzkových nákladov počas životnosti vozidla“. 
V odsekoch 1, 4 a 5 odporúčame nahradiť slová „v prípade potreby“, pretože ich význam je nejednoznačný a nemajú normatívny obsah.

O

ČA

Vzhľadom na ponechanie slova "metodika", ktoré vychádza z preberanej smernice, ponecháva sa aj názov navrhovaného ustanovenia. Navrhovaná úprava zohľadnenia najazdených kilometrov vychádza z čl. 6 odsek 1 písm. a), b) a c) smernice 2009/33/ES. Vysvetlenie je doplnené do osobitnej časti dôvodovej správy.

MF SR

Všeobecne 
Beriem na vedomie, že návrh nemá vplyv na rozpočet verejnej správy.

O

A

MF SR

Všeobecne 
Návrh je potrebné zosúladiť s Legislatívnymi pravidlami vlády SR (ďalej len „LPV“) a s ich prílohami [napr. čl. I - poznámku pod čiarou k odkazu 9 zosúladiť s bodom 22 prílohy č. 5 LPV; čl. II zosúladiť s bodom 27 prílohy č. 5 LPV, čl. III - bod 1 (§ 35a) - na konci textu doplniť úvodzovky a bodku, bod 4 zosúladiť s bodom 54 prílohy č. 5 LPV, bod 5 zosúladiť s bodom 57 prílohy č. 5 LPV, bod 7 zosúladiť s bodom 30 prílohy č. 5 LPV].

O

A

MF SR

K § 1 
V odseku 1 odporúčam za slová „motorových vozidiel“ zaviesť legislatívnu skratku „vozidlá“, pretože táto sa v príslušnom gramatickom tvare používa v celom čl. I bez toho, aby bola zavedená v súlade s bodom 8 prílohy č. 5 LPV.

O

A

MF SR

K § 4 
V odsekoch 1, 4 a 5 odporúčam slová „v prípade potreby“ nahradiť popisom situácie, kedy je možné „najazdené kilometre“ zohľadniť.

O

ČA

Navrhovaná úprava vychádza z čl. 6 odsek 1 písm. a), b) a c) smernice 2009/33/ES. Vysvetlenie je doplnené do osobitnej časti dôvodovej správy.

MZV SR

čl. 1  
§ 1 - odkaz na poznámku pod čiarou č. 2 - odporúčame uviesť skrátenú citáciu

O

A

MZV SR

čl. I 
§ 3 ods.1 - nad slová "verejný obstarávateľ", "obstarávateľ" "dopravca" odporúčame vložiť odkaz na osobitný predpis

O

N

Odkazy na tieto pojmy sú uvedené v § 2 ods. 1.

MZV SR

čl.I 
§ 3 ods.1- odporúčame nad pojem "rozhodnutie o nákupe" vložiť odkaz na osobitný právny predpis

O

N

Rozhodnutie o nákupe je bližšie vysvetlené v osobitnej časti dôvodovej správy.

NKÚ SR

K čl. III bod 7 
Navrhujeme nasledovné znenie úvodnej vety: 

„V § 149 sa odsek 2 dopĺňa písmenom k), ktoré znie:“ 

Legislatívno-technická pripomienka.

O

A

NKÚ SR

K čl. II 
Navrhujeme vypustiť číselné označenie bodu 1. Legislatívno-technická pripomienka.

O

N

Čl. II bol doplnený o ďalšie body - na základe pripomienok OAP SVL ÚV SR.

OAP SVL ÚV SR

K tabuľke zhody 
Do tabuľky zhody žiadame doplniť ustanovenia príslušných zákonov, ktoré upravujú kontrolu dodržiavania povinnosti zohľadňovať pri nákupe vozidiel energetické a environmentálne dopady prevádzky vozidiel počas ich životnosti, a taktiež ustanovenia, ktoré upravujú sankcie v prípade porušenia tejto povinnosti.

O

A

OAP SVL ÚV SR

K čl. III 
2. V názve prílohy č. 7 žiadame nahradiť slová „právnych aktov Európskych spoločenstiev a“ slovami „právne záväzných aktov Európskej únie“. Zároveň žiadame do transpozičnej prílohy doplniť smernicu Európskeho parlamentu a Rady 2009/33/ES z 23. apríla 2009 o podpore ekologických a energeticky úsporných vozidiel cestnej dopravy, nakoľko sa týmto zákonom preberajú niektoré jej ustanovenia.

O

A

OAP SVL ÚV SR

K čl. III 
1. V § 156 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov žiadame slová „akty Európskych spoločenstiev a“ nahradiť slovami „záväzné akty“.

O

A

OAP SVL ÚV SR

K čl. II 
4. V názve prílohy č. 2 žiadame nahradiť slová „právnych aktov Európskych spoločenstiev a“ slovami „právne záväzných aktov Európskej únie“. Zároveň žiadame do transpozičnej prílohy doplniť smernicu Európskeho parlamentu a Rady 2009/33/ES z 23. apríla 2009 o podpore ekologických a energeticky úsporných vozidiel cestnej dopravy, nakoľko sa týmto zákonom preberajú niektoré jej ustanovenia.

O

A

OAP SVL ÚV SR

K čl. II 
3. V § 42c zákona č. 168/1996 Z. z. žiadame nahradiť slová „akty Európskych spoločenstiev a“ slovami „záväzné akty“.

O

A

OAP SVL ÚV SR

K čl. II 
2. V súvislosti so zavedením meny euro od 1. januára 2009 je potrebné upraviť všetky sumy v slovenských korunách podľa konverzného kurzu.

O

A

OAP SVL ÚV SR

K čl. II 
1. V súvislosti s novelizáciou zákona č. 168/1996 Z. z. o cestnej doprave v znení neskorších predpisov je potrebné v zákone reagovať na nadobudnutie platnosti Lisabonskej zmluvy a zánik Európskeho spoločenstva. Preto je potrebné v celom texte zákona nahradiť slová „Európske spoločenstvo“ vo všetkých tvaroch nahradiť slovami „Európska únia“ v príslušnom gramatickom tvare.

O

N

Táto úprava bude obsiahnutá v pripravovanom návrhu nového zákona o cestnej doprave.

ŠÚ SR

K čl. I § 2 ods. 2 
Odporúčame upresniť, či sa predpokladaná hodnota vzťahuje na nákup jedného vozidla alebo súčet hodnôt skupiny nakupovaných vozidiel.

O

N

Procesný predpis upravujúci pravidlá a postupy vo verejnom obstarávaní, ktorým je zákon o verejnom obstarávaní, ustanovuje v § 5 spôsob výpočtu predpokladanej hodnoty predmetu zákazky.

ŠÚ SR

K čl. III bod 7 
Odporúčame uviesť uvádzaciu vetu, ktorá znie: „V § 149 sa odsek 2 dopĺňa písmenom k), ktoré znie:“.

O

A

MPSVR SR

K § 3 ods. 1 v kontexte ods. 4: 
Návrh zákona je potrebné doplniť o definíciu pojmu „rozhodnutie o nákupe“ alebo ak tento pojem upravuje osobitný zákon, uviesť v návrhu zákona odkaz na tento osobitný zákon.

O

ČA

Rozhodnutie o nákupe používa aj preberaná smernica. Do osobitnej časti dôvodovej správy bolo doplnené jeho vysvetlenie.

MPSVR SR

K § 4:  

Zásadne žiadam upraviť - spresniť návrh zákona a definovať v ňom pojem „jednotná peňažná hodnota“. 
Súčasne zásadne žiadam návrh zákona doplniť o vzorec výpočtu prevádzkových nákladov na spotrebu energie, prevádzkových nákladov na emisie CO2 a prevádzkových nákladov na emisie znečisťujúcich látok počas životnosti motorového vozidla. 
Tieto pripomienky uplatňujem ako zásadné. 
Odôvodnenie: 
Predložený návrh ani dôvodová správa tento pojem nedefinuje a navrhované znenie nie je zrozumiteľné a jednoznačné pre aplikačnú prax.

Z

ČA

MPSVaR SR odstúpilo od zásadnej pripomienky, ktorú prekvalifikovali na odporúčajúcu. Do osobitnej časti dôvodovej správy je doplnené vysvetlenie týkajúce sa metodiky výpočtu prevádzkových nákladov počas životnosti vozidla.

MŠVVaŠ SR

K § 3 ods. 1 
V predmetnom ustanovení je potrebné doplniť príslušný odkaz na poznámku pod čiarou k slovám „Verejný obstarávateľ“, „obstarávateľ“ a „dopravca“.

O

N

Odkazy na osobitný predpis sú uvedené v § 2 ods. 1 návrhu zákona.

MŠVVaŠ SR

K § 4 ods. 1, 4 a 5 
V uvedených ustanoveniach slová „v prípade potreby“ sú nenormatívneho charakteru, ktoré je potrebné upraviť v súlade s prílohou č. 5 bod 2 Legislatívnych pravidiel vlády.

O

ČA

Navrhovaná úprava vychádza z čl. 6 odsek 1 písm. a), b) a c) smernice 2009/33/ES. Vysvetlenie je doplnené do osobitnej časti dôvodovej správy.

MŠVVaŠ SR

K § 4 ods. 7 
V uvedenom ustanovení je potrebné doplniť odkaz na poznámku pod čiarou k príslušným právnym predpisom Európskej únie o typovom schválení.

O

N

Navrhovaným ustanovením sa preberá čl. 6 ods. 2 smernice 2009/33/ES.

MŠVVaŠ SR

K doložke vybraných vplyvov 
Odporúčame upraviť analýzu vybraných vplyvov navrhovaného zákona podľa jednotnej metodiky na posudzovanie vybraných vplyvov schválenej uznesením vlády č. 112/2001 zo dňa 10.02.2010.

O

N

Analýza vybraných vplyvov je spracovaná podľa jednotnej metodiky na posudzovanie vplyvov. Vyhodnotenie vplyvu na životné prostredie je vložené ako príloha v nepovinnej časti sprievodných dokumentov.

MŠVVaŠ SR

K doložke zlučiteľnosti 
Predložený materiál obsahuje dve doložky zlučiteľnosti s rôznym obsahom. Je potrebné upraviť predkladaný materiál podľa Čl. 17 ods. 3 Legislatívnych pravidiel vlády Slovenskej republiky (predkladaný materiál obsahuje jednu doložku zlučiteľnosti).

O

N

Doložka zlučiteľnosti zaradená v povinných častiach sprievodných dokumentov je súčasťou Portálu právnych predpisov a nie je upravená podľa čl. 17 ods. 3 LPV SR a predkladateľ nemá možnosť do nej zasiahnuť. Z týchto dôvodov do nepovinnej časti ako príloha je vložená správna doložka zlučiteľnosti.

MŠVVaŠ SR

K dôvodovej správe – osobitná časť 
Je potrebné zosúladiť dôvodovú správu – osobitnú časť predmetného návrhu zákona s Čl. 17 ods. 4 Legislatívnych pravidiel vlády Slovenskej republiky, nakoľko osobitná časť dôvodovej správy má obsahovať odôvodnenie jednotlivých navrhovaných ustanovení zákona.

O

A

MK SR

Čl. I, § 4 
Odporúčame predkladateľovi vymedziť pojem "jednotná peňažná hodnota". Súčasne odporúčame doplniť do metodiky výpočtu prevádzkových nákladov počas životnosti vozidla vzorce výpočtov nákladov, inak je § 4 nezrozumiteľný.

O

ČA

Do osobitnej časti dôvodovej správy je doplnené vysvetlenie týkajúce sa metodiky výpočtu prevádzkových nákladov počas životnosti vozidla.

MK SR

Čl. II 
Odporúčame vypustiť označenie novelizačného bodu 1.

O

N

Čl. II bol doplnený o ďalšie body - na základe pripomienok OAP SVL ÚV SR.

MDVaRR SR

K čl. I 
1. V poznámke pod čiarou k odkazu 2 je potrebné vypustiť slová „v znení nariadenia vlády Slovenskej republiky č. 407/2009 Z. z.“.

O

A

MDVaRR SR

K čl. I 
2. V § 4 ods. 1, 2, 5 a 6 a v prílohách k zákonu je potrebné prečíslovať odkazy na prílohy a začať od poradového čísla 1.

O

A

MDVaRR SR

K čl. I 
3. V poznámke pod čiarou k odkazu 8 je potrebné slová „neskorších predpisov“ nahradiť slovami „zákona č. 307/2009 Z. z.“.

O

N

Zákon č. 307/2009 Z. z. novelizuje zákon č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení zákona č. 664/2007 Z. z., zákona č. 86/2008 Z. z. a zákona č. 435/2008 Z. z. Nenovelizuje zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov.

MDVaRR SR

K čl. I 
4. Odporúčame vypustiť nadpis „Záverečné ustanovenia“ nad § 5 a pod § 5 vložiť nadpis „Transpozičné ustanovenie“.

O

A

MDVaRR SR

K čl. II 
1. Navrhujeme vypustiť označenie novelizačného bodu poradovým číslom 1.

O

N

Čl. II bol doplnený o ďalšie body - na základe pripomienok OAP SVL ÚV SR.

MDVaRR SR

K čl. II 
2. Na koniec poznámky pod čiarou je potrebné vložiť bodku.

O

A

MDVaRR SR

K čl. III 
1. V bode č. 1 je potrebné na koniec vložiť úvodzovky a bodku. Taktiež doplniť bodku za úvodzovky v poznámke pod čiarou k odkazu 10a.

O

A

MDVaRR SR

K čl. III 
2. V bode č. 4 odporúčame za slovo „uplatňujú“ vložiť čiarku.

O

N

Bod č. 4 v čl. III bol vypustený.

MDVaRR SR

K čl. III 
3. V bode č. 5 odporúčame slová „druhá veta“ nahradiť slovami „druhej vete“.

O

A

MDVaRR SR

Predkladacia a dôvodová správa 
V Predkladacej správe a Dôvodovej správe odporúčame slová „energetických úsporných motorových vozidiel“ nahradiť slovami „energeticky úsporných motorových vozidiel“.

O

A

MH SR

K vlastnému materiálu 
Odporúčam, aby sa v paragrafovej časti návrhu zákona nepoužívali na vyjadrenie identity látok chemické vzorce alebo skratky, ale názvy týchto látok.

O

A

MH SR

K materiálu všeobecne 
Odporúčam, aby sa energetické a environmentálne vplyv prevádzky vozidla počas jeho životnosti uvádzali vo fyzikálnych jednotkách.

O

N

Je možnosť vyjadrenia dopadov buď vo fyzikálnych jednotkách, alebo v nákladovom (finančnom) vyjadrení.

MH SR

K § 3 
V § 3 návrhu zákona nie je explicitne jasné, či vyjadrenie energetických vplyvov prevádzky vozidla v peňažných jednotkách dopĺňa alebo nahrádza vyjadrenie takýchto vplyvov vo fyzikálnych jednotkách. V prípade potreby sa tieto vplyvy môžu vyjadriť dodatočne aj v peňažných jednotkách (pre potreby posúdenia finančnej náročnosti ponuky počas celej životnosti vozidla), no takéto vyjadrenie nemá nahrádzať vyjadrenie vo fyzikálnych jednotkách, a to nezávisle od toho, že cena alebo ekonomická výhodnosť ponuky je nadradeným kritériom na vyhodnotenie ponúk podľa zákona č. 25/2006 Z. z.

O

N

Je možnosť vyjadrenia dopadov buď vo fyzikálnych jednotkách, alebo v nákladovom (finančnom) vyjadrení.

MZ SR

K § 4 

Slovo „metodika“ odporúčame nahradiť vhodnejším slovom, napr. slovom „spôsob výpočtu“ nakoľko slovo „metodika“ navádza k tomu, že ide len o metodické usmernenie, ktoré nie je nevyhnutne potrebné striktne dodržiavať.

O

N

Slovo "metodika" vychádza zo smernice 2009/33/ES a ponecháva sa v návrhu zákona.

MZ SR

K čl. I 
K § 1 
 
V predloženom návrhu zákona absentuje vymedzenie základných pojmov, najmä pojmu „spôsob zohľadnenia“. V nadväznosti na tento pojem sa v § 3 ods. 1 verejnému obstarávateľovi, obstarávateľovi a dopravcovi ukladá povinnosť zohľadniť pri nákupe vozidiel energetické a environmentálne dopady prevádzky vozidla, avšak nie je jasný rozsah, spôsob tohto zohľadnenia. Odporúčame definovať tento pojem ako aj presný obsah uvedenej povinnosti.

O

ČA

Osobitná časť dôvodovej správy je doplnená o vysvetlenie ako možno zohľadiť environmentálne a energetické vlyvy pri nákupe motorových vozidiel.

MV SR

k čl. I § 1 ods. 2 
Podľa dôvodovej správy sa predmetný zákon nemá vzťahovať na motorové vozidlá, ktoré nepodliehajú typovému ani individuálnemu schvaľovaniu, čo má byť v samotnom texte návrhu vyjadrené v čl. I § 1 ods. 2 a poznámke pod čiarou k odkazu 2. Nie je však zrejmé, či sa takýto účel týmto vyjadrením aj dosiahne, keďže absentuje vymedzenie "osobitného použitia" a napr. aj traktory alebo štvorkolky podliehajú schvaľovaciemu procesu, ale podľa iných nariadení vlády ako podľa nariadenia vlády č. 140/2009 Z. z. Poznámka pod čiarou má iba informatívnu povahu, preto odporúčame motorové vozidlá, na ktoré sa predmetný zákon nemá vzťahovať, uviesť priamo v samotnom texte zákona.

O

N

Sú dostatočne vymedzené motorové vozidlá, ktoré sa navrhujú vyňať.

MV SR

K čl. I § 5 
V čl. I § 5 odporúčame názov presunúť pod § 5 a uviesť ho v jednotnom čísle.

O

ČA

Názov na základe pripomienky MDVaRR SR zmenený na "Transpozičné ustanovenie" a presunutý pod § 5.

MŽP SR

K čl. 3, ods. 2, 3, 4 a 5 
Z návrhu zákona v Článku III, odseky 2, 3, 4 v dopĺňanom texte žiadame zásadne vypustiť časť textu za čiarkou “..., ak sa uplatňujú“ a tiež v odseku 5 vypustiť časť textu za čiarkou „..., ak sa použijú“ ako nenáležité. 
Odôvodnenie: 
Navrhnutý text § 35a jednoznačne stanovuje verejným obstarávateľom a obstarávateľom povinnosť zohľadniť energetické a environmentálne dopady prevádzky motorového vozidla počas jeho životnosti pri nákupe a obstaraní vozidla. Nedáva verejnému obstarávateľovi ani obstarávateľovi možnosť toto ustanovenie neuplatniť. Porušenie povinnosti podľa § 35a sa navrhuje považovať za správny priestupok podľa § 149 zákona č. 25/2006 Z. z. o verejnom obstarávaní v znení neskorších predpisov.

Z

A

MŽP SR

K § 2, ods. 2, písm. c) 
V § 2 ods. 2, písm. c) navrhujeme pred uvedenú sumu vložiť slová „finančný limit“.

O

N

Ide o konkrétnu sumu, preto nie je potrebné doplnenie.

MŽP SR

K § 3, ods. 1 
V § 3 ods. 1 odporúčame definovať slovné spojenie „rozhodnutie o nákupe“ alebo ho uviesť do kontextu odvolávkou na konkrétne ustanovenie zákona o verejnom obstarávaní, pretože takto formulovaná dikcia je iba nepresným a skresleným prepisom Čl. 5, ods. 3 písm. b) smernice Európskeho parlamentu a Rady č. 2009/33/ES z 23. apríla 2009 o podpore ekologických a energeticky úsporných vozidiel cestnej dopravy.

O

ČA

Rozhodnutie o nákupe používa aj preberaná smernica. Do osobitnej časti dôvodovej správy bolo doplnené jeho vysvetlenie.

MŽP SR

K § 4, ods. 1 
V § 4 ods. 1 odporúčame upresniť slovné spojenie „v prípade potreby sa zohľadnia už najazdené kilometre“, pretože táto formulácia je nejednoznačná a nejasná.

O

ČA

Navrhovaná úprava vychádza z čl. 6 odsek 1 písm. a), b) a c) smernice 2009/33/ES. Vysvetlenie je doplnené do osobitnej časti dôvodovej správy.

MŽP SR

K § 4, ods. 1, 2 a 3 
V § 4 sú ods. 1, 2 a 3 nejasne formulované z dôvodu zle prebratého textu č. 6 smernice. Metodiku odporúčame detailne vysvetliť v osobitnej časti Dôvodovej správy na príklade s uvedením vzorca pre výpočet.

O

A

MŽP SR

K názvu návrhu zákona 
Považujeme za sporný názov materiálu „Návrh zákona o podpore ekologicky a energeticky úsporných vozidiel ....“, pretože zákon nerieši žiadnu podporu týchto vozidiel, ale iba ich nákup niektorou z foriem verejného obstarávania. Preto navrhujeme zmeniť názov zákona takto: „Návrh zákona o obstarávaní ekologicky a energeticky úsporných vozidiel ....“.

O

N

Názov návrhu zákona vychádza z preberanej smernice 2009/33/ES a z jej predmetu úpravy a cieľov. Návrh zákona neupravuje proces postup obstarávania motorových vozidiel, ale upravuje konkrétne technické parametre, ktoré sa majú použiť ako kritériá pri nákupe motorových vozidiel.

MŽP SR

K Doložke vybraných vplyvov 
V Doložke vybraných vplyvov sa nedá súhlasiť s tvrdením, že prijatie zákona nebude mať žiaden iný vplyv ako pozitívny vplyv na životné prostredie. Navrhujeme preto napr. vplyv na podnikateľské prostredie doplniť v zmysle schválenej metodiky pre spracovanie doložky vplyvov.

O

N

Vplyv na podnikateľské prostredie návrh zákona nebude mať.

MŽP SR

K Prílohe č. 3 
V Prílohe č. 3 v riadku „ Zemný plyn/Bioplyn“ je údaj o energetickom obsahu „ 33 – 38 MJ/Nm3“. Podľa „ STN ISO 31-0 Veličiny a jednotky. Všeobecné zásady“ odporúčame rozpätie hodnôt uvádzať v zátvorke „ ( 33 – 38 ) „, aby bolo zrejmé, že jednotka sa vzťahuje ku všetkým číselným hodnotám a nie len k hodnote „38“.

O

A

MŽP SR

K Prílohe č. 3 
V prílohe č. 3 v riadku „ Zemný plyn/Bioplyn“ a „Vodík“ je jednotka „ MJ/Nm3“. Rozmer jednotky „ Nm3“ nie je v zhode s jednotkami SI sústavy podľa § 3 ods.1 písm. a) prvý bod zákona č. 142/2000 Z. z. o metrológii a o zmene a doplnení niektorých zákonov v znení neskorších predpisov. Uvedené odporúčame zosúladiť.

O

N

Uvedená jednotka v prílohe k návrhu zákona vychádza z preberanej smernice 2009/33/ES a je rovnako použitá v jej prílohe ako jednotka energetického obsahu tohto paliva.

MPRV SR

K článku II 
V článku II v úvodnej vete navrhujeme uviesť toto znenie: 
"§ 8 sa dopĺňa odsekom 5, ktorý znie:"

O

N

Čl. II bol doplnený o ďalšie body - na základe pripomienok OAP SVL ÚV SR.

MPRV SR

K článku III bodu 7 
V článku III bode 7 navrhujeme uviesť toto znenie: 
" 7. § 149 odsek 2 sa dopĺňa písmenom k), ktoré znie:". 
Odôvodnenie: Legislatívna úprava navrhovaného znenia.

O

ČA

Upravené podľa LPV SR.

MPRV SR

K článku IV 
V článku IV odporúčame uviesť navrhovaný dátum nadobudnutia účinnosti návrhu zákona a nadväzne upraviť aj príslušnú časť osobitnej časti dôvodovej správy.

O

N

Navrhovaná účinnosť je z dôvodu urýchleného prebratia smernice 2009/33/ES.